Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 810

5. Országimázs alakítása, tõkebehozatal növelése: a Magyarország számára különösen értékes, nagy hozzáadott értékkel jellemezhetõ tõkebefektetések egyre fokozódó mértékben igénylik a különlegesen magas színvonalon képzett munkaerõt, a tehetségeket. A tehetségsegítés tehát kedvezõ módon befolyásolhatja az idetelepülõ, munkahelyeket teremtõ tõkebefektetések mértékét és szerkezetét. 4.2. A Nemzeti Tehetség Program átfogó célkitûzései A tehetséges fiatalok segítésének formái áthatják a teljes társadalmat, ezért a tehetség érvényesülését szolgáló stratégiai célok csak átfogó célkitûzések megjelölésével bonthatók le kezelhetõ és ellenõrizhetõ egységekre. A tehetség segítésének átfogó célkitûzései a tehetséges fiatalok képességeinek kibontakoztatása és társadalmi hasznosulása érdekében: – A tehetséges fiatalok megtalálása – A tehetség jellegének és szintjének megfelelõ folyamatos segítség a tehetség kibontakoztatásában – A tehetség hasznosulásának elõsegítése Az alábbi ábra összefoglalóan mutatja be a Nemzeti Tehetség Programnak a 4.3. pont fejlesztési területeivel összefüggõ programelemek kapcsán eredményként is kifejtésre kerülõ részletes célrendszerét: Az átfogó célkitûzéseket és a célkitûzésekbõl fakadó részcélokat az alábbi fejlesztési területeken lehet megvalósítani. Az egyes területekhez kapcsolódó feladatok a legtöbb esetben számos részcél eléréséhez hozzásegítenek. A fenti célrendszernek érvényesülnie kell minden programszerûen megvalósuló beavatkozási területen és az ehhez kapcsolódó feladatok meghatározásában. 4.3. Célterületek, fejlesztési területek A tehetségsegítés három átfogó célkitûzése négy nagy célterületen érvényesül: – az állampolgárok mindennapi életében; – a tehetségsegítéssel aktívan foglalkozó személyek és szervezetek körében; – a tehetségsegítéssel kapcsolatos helyi, térségi és regionális együttmûködések szintjén; – a tehetségsegítéssel kapcsolatos országos társadalompolitika színterén. Ez a felosztás lehetõvé teszi, hogy mind a tehetségsegítés „alanyai” és közvetlen segítõi, az állampolgárok és szervezõdéseik, mind pedig a tehetségek segítésében érdekelt helyi, térségi és regionális szereplõk és szervezetek, valamint a program megvalósításában részt vevõ állami szervek számára világosak legyenek az elérendõ célok. Az átfogó célok eléréséhez az alábbi, fejlesztést igénylõ területeken szükséges változást elérni: 4.3.1. A tehetségsegítõ hagyományok õrzése és gazdagítása

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes